ګيلاني : د ستونزو علت نۀ بلکې ددې د هواري برخه جوړيدل غواړؤ 
وزيراعظم گېلاني وويل نيټو او امريکا سره داړيکو دنوې تګلارې څخه یې ترک وزيراعظم خبر کړى او دپارليماني سفارشونو په رڼا کې امريکا سره خبرې روانې دي
د پاکستان وزيراعظم سيد يوسف رضا ګيلاني وئيلي دي دسلاله بريد دوي دنيټو دسپلايۍ په بندولو او د بلوچستان د شمسي ائيربيسامريکا څخه په خالي کولو مجبوره کړي وؤ. د ترکی وزیراعظم طيب اردګان سره په اسلام اباد کې ګډ مطبوعاتي کانفرنس ته دوينا په مهال وزيراعظم يوسف رضا ګيلاني وويل مال او وسيلې دخپل استعمال لاره پخپله لټوي، کوم صنعت کار په داسې ځايې کې وسيلې نۀ صرف کوي چرته چې هغه ضائع کيږي. ګيلاني وويل چې دسرمايه کارانو رابللو لپاره به هغوي ته ثبات او باور ورکول وي. هغه وويل دپاکستان او ترکي کليز تجارت به د2ؤ اربو ډالرو څخه هم وړاندې وړل وي. وزيراعظم وويل نيټو او امريکا سره داړيکو دنوې تګلارې څخه یې ترک وزيراعظم خبر کړى او دپارليماني سفارشونو په رڼا کې امريکا سره خبرې روانې دي. ګيلاني وويل دوي د ستونزو علت نۀ بلکې ددې د هواري برخه جوړيدل غواړي. پاکستاني وزيراعظم وويل په افغانستان کې دافغانانو په مشرۍ دجوړجاړي دهڅو ملاتړ کوؤ. دهغه وينا وه دپارليماني سفارشونو په رڼا کې چې به امريکا سره کومې اړيکې جوړيږي هغه به تلپاتې او ښې وي. همدغه راز ترک وزيراعظم وويل دسلاله بريد کې (امريکا څخه) دبخښنې طلب کولو په اړه دپاکستان غوښتنه واضحه ده، دنيټو دسپلايۍ دبحالۍ عمل دپاکستان کورنۍ معامله ده. هغه وويل افغانستان څخه دټولو غيرملکي پوځيانو دوتلو وروستو به دغه ځايې څخه ترک پوځيان بيرته راځي. دنهې په ورځ په وزيراعظم هاؤس کې دپاکستان او ترکي ترمينځ دهيئتونو په کچه دلوړې کچې يوه غونډه هم شوې چې پکې په بيلا بيلو څانګو کې دمرستې په سيوا کولو اتفاق شوى دى. وزيراعظم ګيلاني په دغه مهال وويل پاکستان ترکي خپل يو ورور هيواد ګڼي او ورسره په مختلفو څانګو کې همکاري پراخول غواړي. همدغه راز طيب اردګان وويل ترکي پاکستان سره داړيکو لمن نوره هم پراخول غواړي